techiaith/cofnodycynulliad_en-cy huggingface dataset:
English: One of the crucial differences, for us, is the impact on the language. Because I've always made the point that farm payments are more than a simple economic matter. People say, 'Well, why should farmers get payments, but nobody else?' Well, I've always said that they are economic payments, yes - farmers are given that money and they spend it in their own area. But it's also a social investment in retaining the structures of our rural communities, and it's also a cultural investment. We know how important farming is to the Welsh language, and I can't see anything happening, ultimately, that will impact on the language for the worst. So, at the moment, what we're doing is putting something forward to the industry, but the question remains open.
Welsh: Un o'r gwahaniaethau i ni, sy'n hollbwysig, yw'r effaith ar yr iaith. Achos rydw i wastad wedi gwneud y pwynt bod taliadau ffermio yn fwy na thaliadau economegol. Rydych chi'n ffaelu dweud, 'Wel, pam ddylai ffermio gael arian, a neb arall?' Wel, y rheswm rydw i wastad wedi ei ddweud yw eu bod nhw'n daliadau economegol - ydynt - ac mae ffermwyr yn cael yr arian ac maen nhw'n ei hala fe yn yr ardal. Hefyd, mae'n daliad cymdeithasol, yn helpu, wrth gwrs, i gadw strwythur ardaloedd gwledig, a hefyd yn ddiwylliannol. Rydym ni'n gwybod pa mor bwysig yw ffermio i'r iaith, ac nid ydw i'n gweld dim byd yn digwydd - fe allaf i ddweud hynny nawr - yn y pen draw sy'n mynd i effeithio ar yr iaith i'r gwaethaf. So, ar hyn o bryd, beth rydym ni'n ei wneud yw datgan rhywbeth i'r diwydiant, ond mae'r cwestiwn yn dal i fod yn agored.
English: And looking back at your period as First Minister, how frustrated are you that you haven't succeeded to have better control over bovine TB during that period? Because, from the first year that you were First Minister, there were 7,500 cows culled, and last year there were more than 10,000. So, there has been an increase. Therefore, is one of the things that you most regret the failure to introduce an element of the culling of badgers in that period, around 2010?
Welsh: Ac wrth edrych yn ôl ar eich cyfnod chi fel Prif Weinidog, pa mor rhwystredig ydych chi nad ydych chi wedi llwyddo i gael gwell reolaeth ar TB mewn gwartheg yn y cyfnod yna? Oherwydd, o'r flwyddyn gyntaf i chi fod yn Brif Weinidog, roedd 7,500 o wartheg wedi eu difa; y llynedd, roedd e dros 10,000. Felly, mae yna gynnydd wedi bod. Ac ai un o'r pethau rydych chi'n ei ddifaru fwyaf, efallai, yw y methiant yna i gyflwyno elfen o ddifa moch daear yn y cyfnod yna o gwmpas tua 2010?
English: I knew - and research has been published recently - that the culling of badgers has very little impact on TB. There are many factors at play here. What happened in 2001, because we had foot and mouth disease, was that the system of TB testing slipped, because foot and mouth was the priority. We did then see an increase in the cases of TB as a result of that, and then we had to catch up. The trend has been downwards over the years. One of the things that didn't help, of course, was that, at one point, we could vaccinate, but we couldn't get hold of the vaccine itself. That would have been something that could have resolved the problem, in my view. I think that the system we have at the moment is working. Of course, things haven't gone down every year - the figures haven't reduced every year. But, for me, there has never been a panacea in dealing with TB. Well, there is a way. We know that, in Ireland, they culled virtually everything - not just badgers, but virtually everything, and in a way that I don't think would be accepted by the people of Wales. So, if you're ruthless in your approach and you cull not only badgers but many other species too, then you can have an impact, but people won't accept that.
Welsh: Roeddwn i'n gwybod - ac mae yna dystiolaeth wedi cael ei chyhoeddi yn ddiweddar - taw bach iawn o effaith y mae difa moch daear yn ei gael ar TB. Mae yna lot o wahanol ffactorau sy'n digwydd yn fan hyn. Beth ddigwyddodd yn 2001, o achos i ni gael clwy'r traed a'r genau, fe wnaeth y system o brofi am TB slipo, achos y ffaith taw'r flaenoriaeth oedd clwy'r traed a'r genau. Ac fe welsom ni gynnydd wedi hynny yn TB o achos hynny, ac wedi hynny, wrth gwrs, roedd yn rhaid dal lan. Mae'r trend wedi bod lawr, dros y blynyddoedd. Un o'r pethau wnaeth ddim helpu, wrth gwrs, oedd, ar un adeg, roeddem ni'n gallu brechu ond wedyn roeddem ni'n ffaelu cael y brechlyn ei hunan. Nid oedd hynny'n helpu. Byddai hynny wedi bod yn rhywbeth a fyddai wedi datrys y broblem, yn fy marn i. Rwy'n credu bod y system sydd gyda ni ar hyn o bryd yn gweithio. Wrth gwrs, nid yw pethau wedi mynd lawr bob blwyddyn. Ond, i fi, nid oes erioed wedi bod ateb sy'n cael gwared ar TB yn gyfan gwbl. Wel, mae yna ffordd; rydym ni'n gwybod, yn Iwerddon, y gwnaethon nhw ddifa bron popeth - nid dim ond moch daear, ond bron popeth, mewn ffordd fyddai ddim yn cael ei dderbyn gan y bobl yng Nghymru. So, os ydych chi'n ruthless yn ei wneud e, a difa nid dim ond moch daear ond llawer o anifeiliaid eraill, mae yna effaith, ond wedyn nid yw pobl yn mynd i dderbyn hynny.
English: But looking at where we are today, do you feel that you could been a little bit more ruthless?
Welsh: Ond o edrych ar ble rydym ni heddiw, a ydych chi'n teimlo efallai y gallech chi fod wedi bod tamaid bach yn fwy ruthless?
English: No, because there was no evidence for it. Had I thought that badgers were a major problem and we could eradicate TB by culling badgers, then it wouldn't have been easy within my party, but I would have made that case, but the evidence wasn't there. I know that some people say, 'Well, if you cull badgers, you resolve the problem.' But the link between badgers and TB wasn't made until 1970. Before then, nobody thought there was any link at all, and the link, of course, is that badgers do infect cattle and cattle infect badgers, because they live so close to each other. That's the problem. It's breaking that link that's the major challenge here. Had we thought that the culling of badgers would eradicate TB, I would have accepted it, but the evidence simply isn't there for that. Is there one solution to eradicating TB? No, there isn't. That's the problem. Vaccination - that would have been a great help, but, at the moment, it's not an option that's open to us.
Welsh: Na, achos nid oedd tystiolaeth yno. Pe buaswn i wedi meddwl bod moch daear yn broblem fawr ac y byddem ni'n gallu cael gwared â TB wrth ddifa moch daear, ni fyddai hynny wedi bod yn rhwydd yn fy mhlaid i, ond bydden i wedi dweud hynny, ond nid yw'r dystiolaeth yno. Rydw i'n gwybod bod pobl yn dweud, 'Wel, os ydych chi'n lladd moch daear, does dim problem'. Ond chafodd y cysylltiad rhwng TB a moch daear ddim ei wneud tan 1970. Cyn hynny, nid oedd neb yn meddwl bod yna unrhyw fath o gysylltiad o gwbl, a'r cysylltiad yw, wrth gwrs, fod moch daear yn rhoi TB i wartheg a gwartheg yn rhoi TB i foch daear, achos y ffaith eu bod nhw'n byw mor agos at ei gilydd. Dyna beth yw'r broblem. Torri'r cysylltiad yna yw'r her. Pe buasem ni i wedi meddwl bod difa moch daear yn rhywbeth fyddai'n cael gwared â TB, wel, byddwn i wedi ei dderbyn e, ond nid felly mae'r dystiolaeth. A oes yna un ffordd i gael gwared a TB? Nac oes, nac oes. Dyna'r broblem. Brechu - byddai hynny wedi bod yn help mawr ond, ar hyn o bryd, nid yw hynny'n opsiwn i ni.
English: No. Content.
Welsh: Na. Bodlon.
English: The first item on our agenda this afternoon is questions to the First Minister, and the first question is from Hefin David.
Welsh: Yr eitem gyntaf ar ein hagenda ni y prynhawn yma yw'r cwestiynau i'r Prif Weinidog, ac mae'r cwestiwn cyntaf gan Hefin David.
English: Yes. Band B of our twenty-first century schools and education programme will see a further £2.3 billion invested in our education estate from April of next year, and, subject to approval of business cases, all local authorities and colleges in Wales will benefit from those investments.
Welsh: Gwnaf. Bydd band B ein rhaglen addysg ac ysgolion yr unfed ganrif ar hugain yn arwain at fuddsoddiad ychwanegol o £2.3 biliwn yn ein hystâd addysg o fis Ebrill y flwyddyn nesaf, ac, yn amodol ar gymeradwyaeth achosion busnes, bydd holl awdurdodau lleol a cholegau Cymru yn elwa ar y buddsoddiadau hynny.
English: And it's the case that the Government has committed to use public-private funding through the mutual investment model of £500 million to partially fund the cost of the building of new schools. Last week, the Cabinet Secretary for Finance told me that individual school building schemes would not be of sufficient scale individually to qualify for funding, and instead schemes would be brought together in batches across Wales to be of sufficient scale to qualify. However, the Wales Audit Office produced a report in May 2017 in which they said that, to date, most councils had resisted procuring projects in batches, that protracted consultations on one or two controversial projects that involve merges or closures could potentially delay all the projects in a batch and that failure to collaborate would pose a significant risk to the revenue-funded element of the programme. Having looked through previous discussions in this Chamber and in committee on the mutual investment model, I find the Government has provided inadequate information about how it's going to resolve these issues. With that in mind, would the First Minister, in the first instance, outline how the Government is addressing the batching problems, but, in the longer term, would he commit to a debate in Government time in order for all Members to scrutinise this funding model effectively?
Welsh: Ac mae'n wir bod y Llywodraeth wedi ymrwymo i ddefnyddio cyllid cyhoeddus-preifat drwy'r model buddsoddi cydfuddiannol o £500 miliwn i ariannu'n rhannol y gost o adeiladu ysgolion newydd. Yr wythnos diwethaf, dywedodd Ysgrifennydd y Cabinet dros Gyllid wrthyf na fyddai cynlluniau adeiladu ysgolion unigol yn ddigon mawr i fod yn gymwys i gael cyllid, ac yn hytrach byddai cynlluniau yn cael eu tynnu ynghyd mewn sypiau ledled Cymru i fod yn ddigon mawr i fod yn gymwys. Fodd bynnag, lluniwyd adroddiad gan Swyddfa Archwilio Cymru ym mis Mai 2017 pryd y dywedasant fod y rhan fwyaf o gynghorau wedi gwrthod, hyd yn hyn, caffael prosiectau mewn sypiau, y gallai ymgynghoriadau hirfaith ar un neu ddau o brosiectau dadleuol sy'n cynnwys uno neu gau o bosibl ohirio'r holl brosiectau sydd mewn swp ac y byddai methiant i gydweithredu yn peri risg sylweddol i'r elfen o'r rhaglen a ariennir gan refeniw. Ar ôl edrych trwy drafodaethau blaenorol yn y Siambr hon ac yn y pwyllgor ar y model buddsoddi cydfuddiannol, rwy'n canfod bod y Llywodraeth wedi darparu gwybodaeth annigonol am sut y mae'n mynd i ddatrys y problemau hyn. Gyda hynny mewn golwg, a wnaiff y Prif Weinidog, yn y lle cyntaf, amlinellu sut mae'r Llywodraeth yn mynd i'r afael â'r problemau o ran sypiau, ond, yn y tymor hwy, a wnaiff ef ymrwymo i ddadl yn amser y Llywodraeth fel y gall yr holl Aelodau graffu ar y model ariannu hwn yn effeithiol?
English: The reason why we've chosen strategic partnering to deliver MIM education projects is that it allows for the capital value of individual projects to be much lower than they would be under single procurement. So, we encourage, of course, bundling to happen in order for the cost to go down, amongst other reasons. The successful strategic partner is granted the opportunity to deliver the aggregated pipeline of MIM education schemes - that's up to £500 million in value - and that represents an efficient and agile way to deliver single or small batched schemes at a local level with values as low as £15 million, because, without that, every individual local authority or further education institution would need to run a full procurement for each of its individual MIM projects, which is impractical and time consuming. We would encourage local authorities, of course, to take a bundling approach so that their own costs are brought down and, secondly, of course, to make sure that they are able to deliver projects that otherwise probably wouldn't be delivered because they are smaller in scale.
Welsh: Y rheswm pam yr ydym ni wedi dewis partneriaeth strategol i ddarparu prosiectau addysg MIM yw ei fod yn caniatáu i werth cyfalaf prosiectau unigol fod yn is o lawer nag y byddent o dan gaffael unigol. Felly, rydym ni'n annog, wrth gwrs, bwndelu i ddigwydd er mwyn i'r gost ostwng, ymhlith rhesymau eraill. Rhoddir y cyfle i bartner strategol llwyddiannus ddarparu'r biblinell gyfanredol o gynlluniau addysg MIM - mae hynny hyd at £500 miliwn mewn gwerth - ac mae hynny'n cynrychioli ffordd effeithlon a hyblyg o ddarparu cynlluniau sengl neu mewn sypiau bach ar lefel leol sydd â gwerthoedd mor isel â £15 miliwn, oherwydd, heb hynny, byddai angen i bob awdurdod lleol neu sefydliad addysg bellach unigol gynnal proses gaffael llawn ar gyfer pob un o'i brosiectau MIM unigol, sy'n anymarferol ac yn cymryd llawer o amser. Byddem yn annog awdurdodau lleol, wrth gwrs, i fabwysiadu dull bwndelu fel bod eu costau eu hunain yn cael eu gostwng ac, yn ail, wrth gwrs, i wneud yn siŵr eu bod yn gallu darparu prosiectau na fyddai'n cael eu darparu fel arall yn ôl pob tebyg, gan eu bod yn llai o ran maint.
English: Twenty-first century schools, First Minister, as we've heard you many times say, is about improving the school estate across Wales. In my own electoral region, the Vale of Glamorgan Council are proposing to shut a small rural school that has a good role to it, has a bright future ahead of it - Llancarfan school. I appreciate you can't talk about the specific case, but surely it is not right to use twenty-first century school money to shut a viable school that has a bright future, and, indeed, the argument the Vale council have put forward doesn't even talk of closure; it merely talks of relocation. That is not what twenty-first century schools is about, is it?
Welsh: Diben ysgolion yr unfed ganrif ar hugain, Prif Weinidog, fel yr ydym ni wedi eich clywed chi'n dweud droeon, yw gwella'r ystâd ysgolion ledled Cymru. Yn fy rhanbarth etholiadol fy hun, mae Cyngor Bro Morgannwg yn cynnig cau ysgol gefn gwlad fach sydd â chofrestr dda, sydd â dyfodol disglair o'i blaen - ysgol Llancarfan. Rwy'n sylweddoli na allwch chi drafod achos penodol, ond does bosib ei bod hi'n iawn i ddefnyddio arian ysgolion yr unfed ganrif ar hugain i gau ysgol hyfyw sydd â dyfodol disglair, ac, yn wir, nid yw'r ddadl y mae Cyngor y Fro wedi ei chyflwyno hyd yn oed yn sôn am gau; adleoli yw'r cwbl y mae'n sôn amdano. Nid dyna ddiben ysgolion yr unfed ganrif ar hugain, aie?
English: Well, as he puts it, the objective of twenty-first century schools is not to close schools; the objective of twenty-first schools is to provide the appropriate premises for children and young people to learn in. I know, of course, that in many parts of Wales that has meant that new schools have been built and that existing schools have been closed for any number of reasons. He's right to say, of course, that I can't comment on a particular proposal that's before the Vale of Glamorgan council, but we're proud of the fact that twenty-first century schools has delivered new buildings and refurbished buildings for so many children and young people across Wales.
Welsh: Wel, fel y mae ef yn ei ddweud, nid cau ysgolion yw amcan ysgolion yr unfed ganrif ar hugain; amcan ysgolion yr unfed ganrif ar hugain yw darparu safleoedd priodol i blant a phobl ifanc ddysgu ynddynt. Gwn, wrth gwrs, bod hynny wedi golygu mewn llawer o rannau o Gymru bod ysgolion newydd wedi cael eu hadeiladu a bod ysgolion presennol wedi cael eu cau am sawl rheswm. Mae'n iawn i ddweud, wrth gwrs, na allaf wneud sylwadau ar gynnig penodol sydd gerbron Cyngor Bro Morgannwg, ond rydym ni'n falch o'r ffaith bod ysgolion yr unfed ganrif ar hugain wedi darparu adeiladau newydd ac adeiladau wedi'u hailwampio i gynifer o blant a phobl ifanc ledled Cymru.
English: There is huge demand for the additional capital funding allocated for twenty-first century schools projects from the Welsh-medium sector, which is excellent news, of course, and demonstrates a desire to support the Government's ambition of a million Welsh speakers, but there isn't sufficient funding to meet that demand by any stretch. Over £100 million-worth of applications for funding have been made for projects to increase Welsh-medium education across Wales. Will there be more investment for Welsh-medium schools or Welsh-medium education in this Assembly term?
Welsh: Mae galw mawr am yr arian cyfalaf ychwanegol sydd wedi'i glustnodi ar gyfer prosiectau ysgolion yr unfed ganrif ar hugain gan y sector cyfrwng Cymraeg, sydd yn newyddion ardderchog, wrth gwrs, ac yn dangos awydd i gefnogi uchelgais miliwn o siaradwyr Cymraeg y Llywodraeth yma. Ond nid oes yna ddigon o arian i ateb y galw, a hynny o bell ffordd. Mae gwerth dros £100 miliwn o geisiadau am arian wedi cael eu cyflwyno ar gyfer prosiectau i gynyddu addysg cyfrwng Cymraeg ar draws Cymru. A fydd yna fwy o fuddsoddiad ar gyfer ysgolion cyfrwng Cymraeg neu addysg cyfrwng Cymraeg yn y tymor Cynulliad hwn?
English: Well, of course, we have made great investment in education and we've maintained the high level of education spend. For example, if you look at what we spend on education, you can see that the spending has increased over the years - 1.8 per cent in 2017-18, and that's more than any other country in the United Kingdom. But it's true to say, of course, that there is more demand for Welsh-medium, which is to be welcomed. Of course, every local authority, through the plans that they have, should ensure that that demand is catered for, and we must also ensure that the teachers are in place so that the schools can grow and prosper. Of course, we will invest, of course, in Welsh-medium education and we'll work with the LEAs to ensure that their plans are strong.
Welsh: Wel, wrth gwrs, rydym ni wedi buddsoddi yn fawr iawn mewn addysg ac, wrth gwrs, rydym ni wedi cadw'r maint sy'n cael ei hala ar addysg yn uchel. Er enghraifft, os edrychwn ni ar beth rydym ni wedi ei wario ar addysg, rydym ni'n gallu gweld bod y gwario wedi mynd lan dros y blynyddoedd - 1.8 y cant yn 2017-18, a hwnnw yw'r mwyaf o unrhyw un o'r pedair gwlad yn y Deyrnas Unedig. Ond mae'n wir i ddweud, wrth gwrs, fod yna fwy o alw am addysg Gymraeg, sy'n rhywbeth i'w groesawu. Wrth gwrs, mae'n rhaid i bob awdurdod lleol, drwy'r cynlluniau sydd gyda nhw, sicrhau bod y galw'n cael ei ateb, a hefyd, wrth gwrs, rydym ni'n moyn sicrhau bod yr athrawon yna er mwyn i'r ysgolion allu ffynnu a thyfu yn y pen draw. Rydym ni'n mynd i fuddsoddi, wrth gwrs, mewn addysg Gymraeg ac rydym ni'n mynd i weithio gyda'r awdurdodau lleol er mwyn sicrhau bod y cynlluniau sydd gyda nhw yn gynlluniau sy'n gryf.
English: Well, there is a statement later on, of course, this afternoon, but I think it's right to say that while many aspects of the withdrawal agreement are needed, the political declaration on our future relationship needs to set out the intent of both sides to negotiate a long-term relationship that clearly reflects the position in 'Securing Wales' Future' before the Welsh Government would support any agreement.
Welsh: Wel, ceir datganiad yn ddiweddarach y prynhawn yma, wrth gwrs, ond rwy'n credu ei bod hi'n iawn i ddweud er bod angen llawer o agweddau ar y cytundeb ymadael, bod angen i'r datganiad gwleidyddol ar ein perthynas yn y dyfodol nodi bwriad y ddwy ochr i gytuno ar berthynas hirdymor sy'n adlewyrchu'n eglur y safbwynt yn 'Diogelu Dyfodol Cymru' cyn y byddai Llywodraeth Cymru yn cefnogi unrhyw gytundeb.
English: I thank the First Minister for his answer. I wonder if he can provide his view and analysis on the Northern Ireland backstop in particular and its implications for Wales. As ever with the UK Government, the rhetoric and the reality do not appear to match even when we've got the detail of a 600-page withdrawal agreement. The UK Government is arguing that the Northern Ireland backstop will provide Northern Ireland with two open borders: one with the Republic and one with Britain. But if there is regulatory or non-regulatory divergence between Northern Ireland and Britain, surely that means that there'll be a hard border in the Irish sea. Is that the First Minister's understanding of the withdrawal agreement and the backstop in particular? And would he agree, therefore, that that would be bad news for Welsh ports and the Welsh economy generally? Or is he aware of any other proposal that the UK Government might have, such as unilaterally deciding not to check any goods that come from Northern Ireland, whether there's a backstop or not?
Welsh: Diolchaf i'r Prif Weinidog am ei ateb. Tybed a allai gynnig ei farn a'i ddadansoddiad ynghylch ôl-stop Gogledd Iwerddon yn arbennig a'i oblygiadau i Gymru. Fel sy'n wir erioed gyda Llywodraeth y DU, nid yw'n ymddangos bod y rhethreg a'r realiti yn cyfateb hyd yn oed pan fo gennym ni fanylion cytundeb ymadael 600 tudalen. Mae Llywodraeth y DU yn dadlau y bydd ôl-stop Gogledd Iwerddon yn rhoi dwy ffin agored i Ogledd Iwerddon: un gyda'r Weriniaeth ac un gyda Phrydain. Ond os oes gwahaniaeth rheoleiddiol neu nad yw'n rheoleiddiol rhwng Gogledd Iwerddon a Phrydain, does bosib nad yw hynny'n golygu y bydd ffin galed ym Môr Iwerddon. Ai dyna ddealltwriaeth y Prif Weinidog o'r cytundeb ymadael a'r ôl-stop yn arbennig? A yw'n cytuno, felly, y byddai hynny'n newyddion drwg i borthladdoedd Cymru ac economi Cymru yn gyffredinol? Neu a yw'n ymwybodol o unrhyw gynnig arall y gallai fod gan Lywodraeth y DU, fel penderfynu'n unochrog i beidio ag archwilio unrhyw nwyddau sy'n dod o Ogledd Iwerddon, pa un a oes ôl-stop ai peidio?
English: Well, there lies the issue. Of course, there are some checks now, particularly in terms of animals and food checks, but they've been there because the island of Ireland is one area as far as biosecurity is concerned. The concern I've always had, and it's not addressed in the withdrawal agreement, is that barriers would be put up, yes, through the middle of the Irish sea, but that affects Wales as well, because, clearly, what I don't want to see, as I've said many times in this Chamber, are any fresh barriers being put in place between Wales and the Republic of Ireland, particularly barriers that would lead to trade moving more easily through the Scottish ports into Northern Ireland. The withdrawal agreement is not clear as to how that would operate. The focus has been on the land border between Northern Ireland and the Republic but there is no focus on the maritime border between Wales - and England for that matter - and the Republic of Ireland, which is lacking in the agreement.
Welsh: Wel, dyna wraidd y mater. Wrth gwrs, ceir rhai archwiliadau nawr, yn enwedig o ran anifeiliaid ac archwiliadau bwyd, ond maen nhw wedi bod yno oherwydd bod ynys Iwerddon yn un ardal cyn belled ag y mae bioddiogelwch yn y cwestiwn. Y pryder fu gen i erioed, ac ni roddir sylw iddo yn y cytundeb ymadael, yw y byddai rhwystrau yn cael eu codi, byddai, trwy ganol môr Iwerddon, ond mae hynny'n effeithio ar Gymru hefyd, oherwydd, yn amlwg, yr hyn nad wyf i eisiau ei weld, fel yr wyf i wedi ei ddweud droeon yn y Siambr hon, yw unrhyw rwystrau newydd yn cael eu codi rhwng Cymru a Gweriniaeth Iwerddon, yn enwedig rhwystrau a fyddai'n arwain at fasnach yn symud yn rhwyddach trwy borthladdoedd yr Alban i Ogledd Iwerddon. Nid yw'r cytundeb ymadael yn eglur ynghylch sut y byddai hynny'n gweithio. Mae'r pwyslais wedi bod ar y ffin ar y tir rhwng Gogledd Iwerddon a'r Weriniaeth, ond nid oes unrhyw bwyslais ar y ffin forol rhwng Cymru - a Lloegr o ran hynny - a Gweriniaeth Iwerddon, sy'n absennol o'r cytundeb.